དགུང་གྲངས་རེ་ལྔའི་སྟེང་ནས་སྔ་ཕྱིར་ཧོ་ལན་ཌི་དང་དབྱིན་ཇི་རྒྱལ་ཁབ།དེ་བཞིན་འཇར་མེ་ནིའི་རྒྱལ་ཁབ་བཅས་སུ་གདན་ཞུ་མགྲོན་འབོད་གནང་དོན་ལྟར་རྒྱལ་སྤྱིའི་བོད་རིག་པའི་ཞིབ་འཇུག་གྲོས་ཚོགས་ཐེངས་དགུ་པ་དང་བཅུ་པ་བཅུ་གཅིག་པ་བཅས་སུ་ཕེབས་ནས་བོན་དང་འབྲེལ་བར་བོད་ཀྱི་ལོ་རྒྱུས་ཀྱི་དུས་ཚིགས་དང་དོན་དངོས་འགར་ཞིབ་མོར་དཔྱད་པ་དང་།གངས་ཅན་བོད་དུ་ཐོག་མར་སངས་རྒྱས་ཀྱི་ཆོས་ལུགས་གང་དར་བ་དང་ཁྱད་པར་དུ་རྫོགས་པ་ཆེན་པོ་དར་བའི་ལོ་རྒྱུས་རགས་ཙམ་དཔྱད་པ།ཆོས་སྲིད་ཟུང་འབྲེལ་དང་འདྲེས་མའི་འགལ་འབྲེལ་ཕན་གནོད་ཇི་ལྟར་བྱུང་ཚུལ་གྱི་ལོ་རྒྱུས་ལ་རགས་ཙམ་དཔྱད་པ་ཞེས་པ་བཅས་ཀྱི་སྐོར་ནས་གཏམ་བཤད་སྒྲོག་སྦྱོང་མཛད་དེ་ཕྱི་ནང་མཁས་པ་དུ་མའི་ཁྲོད་ནས་ཁྱད་དུ་འཕགས་པའི་སྙན་པ་བྱུང་།